Santi Abad

Santiago Abad Viciano, coñecido como Santi Abad, nado  o 24 de xullo de 1969 en Barcelona, é un ex xogador profesional de baloncesto español que comezou a súa carreira como profesional en 1985, con tan só 15 anos, no equipo do R.C.D.Español. Cunha altura de 2,03 metros xogaba de aleiro.

 Traxectoria 
Naceu en Barcelona, o 24 de xullo de 1969. Mide 2,03 metros de altura e xogaba na posición de aleiro ou ala pivote. Saíu da canteira do Bon Pastor de Barcelona, sendo rexeitado nun primeiro momento polo principal equipo de baloncesto da cidade, o FC Barcelona, acabando nas filas do R.C.D.Español.

Como profesional chegou a xogar en máis de dez equipos diferentes. O seu forte carácter influíu notablemente ao longo de toda a súa carreira. Foi considerado, na súa etapa de júnior, como un dos xogadores españois con máis talento. Entre os seus títulos como xogador, destacar o campionato da Liga ACB co FC Barcelona en 1989, e a Copa do Rei conseguida co TAU Baskonia en 1995.

Disputou, durante a súa traxectoria profesional, 364 partidos da máxima competición española, con medias de 7,7 puntos e 3,5 rebotes por partido. Foi internacional coa Selección de baloncesto de España en 16 ocasións.

 Clubs 
 Canteira Bon Pastor Barcelona 
 1985-1986: Español-Juver
 1986-1987: GIN MG Sarriá
 1987-1988: IFA Español
 1988-1989: FC Barcelona
 1989-1991: Grupo IFA Granollers
 1991-1992: Taugres Baskonia
 1992-1993: Juver Murcia 
 1993-1995: Taugres Baskonia 
 1995-1996: Real Madrid
 1996-1997: C.B. Cáceres
 1997-1998: TAU Cerámica
 1998-1999: Breogán de Lugo
 1999-2000: Peristeri
 2000-2001: Cantabria Lobos
 2001-2002: C.B. Cáceres

 Palmarés 
 Títulos internacionais de club 
 Subcampión da Copa de Europa (Antiga Recopa) co TAU Cerámica en 1993 e 1994

 Títulos nacionais de club 
 Campión da Liga ACB co FC Barcelona en 1989
 Campión da Copa do Rei co TAU Cerámica en 1995
 Subcampión da Liga ACB co TAU Cerámica en 1998
 Subcampión da Copa do Rei co TAU Cerámica en 1994 e co C.B. Cáceres no 1997

 Consideracións persoais 
 Elixido "Mellor Sexto Home" da Liga ACB da tempada 1993-1994 pola revista "Gigantes del Superbasket".

 Vida posterior 
En 2009 entrou a formar parte dos concursantes dun reality show emitido pola cadea de televisión española Telecinco chamado Supervivientes (do castelán: Sobrevivintes).

 Véxase tamén 
 Ligazóns externas 
Ficha de Santi Abad en acb.com

Categoría:Xogadores do Club Baloncesto Breogán
Categoría:Xogadores do FC Barcelona Bàsquet
Categoría:Xogadores do Granollers EB
Categoría:Xogadores do Saski Baskonia
Categoría:Xogadores do CB Murcia
Categoría:Xogadores do Real Madrid Baloncesto
Categoría:Xogadores do Cáceres CB
Categoría:Xogadores do Cantabria Baloncesto
Categoría:Xogadores do Peristeri BC
Categoría:Alas de baloncesto
Categoría:Xogadores de baloncesto de Cataluña
Categoría:Xogadores de baloncesto da ACB
Categoría:Nados en 1969
Categoría:Nados en Barcelona